Be to, mikroduomenų lygmeniu renkama ir valdoma informacija leidžia Eurostatui lanksčiai atliepti naudotojų statistinės informacijos poreikius nevėluojant ir padeda rinkti statistiką nacionaliniu lygmeniu. Eurostatas krovinių vežimo keliais statistinius duomenis ir valstybės narės D lenteles platina pagal Reglamento (EB) Nr. 6/2003 nuostatas.

Be to, nuo 2018 m. bazinių metų duomenis teikiančios šalys kuria nacionalinių metaduomenų rinkmenas formoje, kuri naudojama euro SDMX metaduomenų struktūros Europos referencinių metaduomenų rinkmenose. Nacionalinių metaduomenų rinkmenose pateikiama nacionalinių duomenų statistika ir informacija apie nacionalinės teisės aktus, sklaidos politiką, duomenų kokybę ir statistinį duomenų apdorojimą.

Eurostatas kas trejus metus renka informaciją apie nacionalinius duomenų rinkimo metodus (naudojamus registrus, atrankos metodiką, aprėptį ir pan.) ir ją skelbia leidinyje „Valstybių narių, ELPA valstybių ir šalių kandidačių krovinių vežimo keliais tyrimuose taikomos metodikos“ (angl. Methodologies used in surveys of road freight transport in Member States, EFTA and candidate countries).

1.priemonių, kuriomis lengvinamas išsamių regioninių duomenų teikimas, rengimas;

2.atnaujintų mikroduomenų perdavimo ir patvirtinimo priemonių rengimas, kad duomenis teikiančioms šalims būtų galima teikti grįžtamąją informaciją apie duomenų kokybę ir konkrečias kiekvieno duomenų rinkinio klaidas;

3.reguliarių valstybių narių ekspertų, ELPA valstybių, šalių kandidačių ir potencialių šalių kandidačių (krovinių vežimo keliais statistikos ekspertų grupės ir darbo grupės) susitikimų siekiant keistis gerąja praktika ir aptarti duomenų kokybę, metodikos klausimus ir pažangą organizavimas.

Ateityje duomenų rinkimo naštą būtų galima labiau sumažinti, jei šalys įgyvendintų skaitmeninius duomenų teikimo metodus ir pakeistų šiandien naudojamus popierinius dokumentus.

2.5.Duomenų patvirtinimas ir gaunamų statistinių duomenų kokybė

Nors valstybėms narėms tenka duomenų rinkimo ir perdavimo atsakomybė, Eurostatas imasi visų priemonių gautų duomenų klaidoms nustatyti ir prižiūri duomenų tikrinimo ir tvarkymo IT sistemą.

Apskritai iš valstybių narių gautų duomenų kokybė yra labai gera. Visos šalys patikrina, ar yra klaidų. Nacionalinio, tarptautinio ir bendro transporto atveju patvirtinimo procesas taikomas ketvirčio mikroduomenims ir yra atliekamos ketvirčio bei metinių duomenų laiko eilučių patikros:

·Mikroduomenų patvirtinimas: šalys duomenis Eurostatui perduoda per EDAMIS portalą. Atliekant pagrindinės IT sistemos vykdomą patvirtinimą nustatomos pagrindinės klaidos ir klaidingi kodai. Duomenis teikiančios šalys gauna kiekvieno duomenų perdavimo patvirtinimo ataskaitą, kurioje pateikiama mikroduomenų lygmens informacija, kad būtų įmanoma lengvai ištaisyti bet kokias klaidas. Be to, Komisija nuolat tobulina savo patvirtinimo taisykles, siekdama jas suderinti su kintančiais poreikiais ir užtikrinti, kad būtų rengiama aukštos kokybės statistika.

·Laiko eilučių patikros: Komisijos nuomone, svarbu nustatyti laiko eilučių išskirtis prieš duomenis paskelbiant. Svarbu, kad duomenis teikiančios šalys patvirtintų tendencijas, jeigu pastebi didelių svyravimų. Prireikus šalys teikia patikslintus duomenų rinkinius arba nurodo laiko eilučių svarbių variacijų priežastis.

2.6.Metodinė pagalba valstybėms narėms

Eurostatas nuolat valstybėms narėms teikia metodinę ir techninę pagalbą ir prižiūri patikimą duomenų ir metaduomenų informacinę sistemą krovinių vežimo keliais statistiniams duomenims rengti.

Eurostatas parengė du Reglamento (ES) Nr. 70/2012 įgyvendinimo vadovus:

·Krovinių vežimo keliais metodiką (angl. Road freight transport methodology), kuria valstybės narės, šalys kandidatės ir Europos laisvosios prekybos asociacijos (ELPA) valstybės remiasi rinkdamos krovinių vežimo keliais statistinius duomenis;

·Valstybių narių, ELPA valstybių ir šalių kandidačių krovinių vežimo keliais tyrimuose taikomas metodikas (angl. Methodologies used in surveys of road freight transport in Member States, EFTA and Candidate countries), kuriose pateikiami duomenis teikiančiose šalyse atliekamų krovinių vežimo keliais tyrimų metodiniai aspektai.

2.7.Duomenų sklaida

2.7.1.Eurostato duomenų sklaidos lentelės

Suvestiniai duomenys skelbiami Eurostato duomenų sklaidos duomenų bazėse remiantis mikroduomenimis, surinktais pagal Reglamentą (ES) Nr. 70/2012. Naudotojai gali gauti išsamias statistinių duomenų lenteles, parengtas pagal Komisijos reglamento (EB) Nr. 6/2003 nuostatas. Yra 43 krovinių vežimą keliais duomenų lentelės, kurias papildo bendra Europos metaduomenų rinkmena ir kelios nacionalinių metaduomenų rinkmenos.

2.7.2.Leidiniai

Eurostatas skelbia serijos „Paaiškinta statistika“ (angl. „Statistics Explained“) straipsnius, kuriuose žiniasklaidos priemonėms ir plačiajai visuomenei pateikiama duomenų analizė. Juose aptariamos šios temos:

·Bendrosios krovinių vežimo keliais tendencijos